Salina Praid din județul Harghita a fost închisă pentru vizitatori din cauza unor infiltrații de apă
Salina Praid din județul Harghita, una dintre cele mai cunoscute de la noi din țară, a fost închisă pentru vizitatori din cauza unor infiltrații de apă.
O parte din celebrul obiectiv turistic, dar și economic, s-a scufundat după ploile din ultima vreme. Decizia a fost luată preventiv de către autorități și, deocamdată, nimeni nu poate estima când va fi redeschisă pentru turiști.
Miercuri, Societatea Națională a Sării a decis sistarea activităților de producție, dar și vizitarea salinei Praid. Anunțul i-a luat prin suprindere pe turiști, însă le-a fost explicat faptul că decizia este temporară și că a fost luată și pentru siguranța lor.
Lângă salină este pârâul Corund și potrivit informațiilor oficiale, ploile după ploile abundente din luna aprilie s-a constatat pătrunderea în subteran a apei dulci. Pentru a pune în siguranță galeriile de mină zona a fost împânzită de utilaje și muncitori.
Administrația Națională Apele Române a primit prima sesizare la jumătatea lunii trecute, privind pătrunderea unui debit mare de apă dulce în minele vechi din localitatea Praid. În paralel au început lucrările pentru devierea albiei pârului cu ajutorul unor tuburi. Lucrarile ar putea dura săptămâni întregi.
Sursa: Pro TV
Etichete: salina praid,
Dată publicare:
16-05-2024 13:16